༢༠༡༣ལོར་ཀྲར་ཀི་རྒྱལ་ཡོངས་ནང་ངོ་རྒོལ་ལས་འགུལ་ཞིག་བྱུང་སྐབས།ཀྲར་ཀིའི་སྲིད་བློན་ཨེར་ཌོ་གྷན་གྱིས་རྒྱལ་ས་ཨི་སེ་ཌན་བྷོལ་ནང་དྲག་པོའི་ཁྲིམས་གཞི་བསྡམས་ཏེ་ངོ་རྒོལ་ལས་འགུལ་སྤེལ་མི་ཆོག་པ་བཟོས་ཡོད་སྟབས།སྐབས་དེར་ཨར་ཌིམ་ལགས་ཀྱིས་ཀྲར་ཀིའི་རྒྱལ་སའི་ཐང་ཆེན་ཐོག་ཉེན་རྟོག་པས་བཀག་རྒྱ་བྱེད་མིན་ལ་མ་ལྟོས་པར།ཆུ་ཚོད་༦ཙམ་རིང་ཡར་ལང་ནས་གཞུང་གི་བྱ་སྤྱོད་ལ་ངོ་རྒོལ་ལས་འགུལ་སྤེལ་པ་དང་འབྲེལ།མང་ཚོགས་མང་པོ་ཞིག་གིས་མཉམ་ཞུགས་བྱས་ཏེ་ངོ་རྒོལ་དེ་གཞི་རྒྱ་ཆེན་པོ་ཆགས་ཡོད་པ་མ་ཟད།རྒྱལ་སྤྱིའི་སྤྱི་ཚོགས་ཀྱིས་མིག་དཔེ་ལྟ་ཡུལ་གྱི་ལས་འགུལ་ཞིག་ཀྱང་ཆགས་ཡོད་སྟབས།ཁོང་ལ་རྒྱལ་སྤྱིའི་འགྲོ་བ་མིའི་ཐོབ་ཐང་ལྷན་ཚོགས་ཁག་ཅིག་གིས་གཟེངས་རྟགས་ཀྱང་ཐོབ་ཡོད་འདུག